Diari Oficial de la Generalitat Valenciana


Sumari del DOGV 5535, del 15-06-2007 (2007/6099)

Informació pública de l'acta de notificació i protocol·lització número de protocol 404, que té com a objecte un programa d'actuació aïllada a València, gestió indirecta.
-------------------------------------------------------------------------------------------------------------------------------------------------------------------------

### Dades del document

Número de DOGV
:   5535

Data del DOGV
:   15-06-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/6099


Data del document
:   03-05-2007

Organisme emissor
:   Simeon Ribelles Dura - Notario

Tipus de document
:   Resolució

Informació pública de l'acta de notificació i protocol·lització número de protocol 404, que té com a objecte un programa d'actuació aïllada a València, gestió indirecta. [2007/6099]  
Jo, Simeón Ribelles Durá, notari del Col·legi Notarial de València, amb residència a València, faig constar:  
He autoritzat una acta de notificació i protocol·lització, el dia 23 de març de 2007, número de protocol 404, que té com a objecte un programa d'actuació aïllada, a València, per gestió indirecta.  
D'acord amb el títol II, capítol XIV, secció huitena, de la Llei 16/2005, de 30 de desembre, Urbanística Valenciana, i l'article 258 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística, he sigut requerit en la ressenyada acta 404/2007 per a sotmetre a informació pública els documents incorporats a l'acta, mitjançant la inserció en el Diari Oficial de la Comunitat Valenciana de l'anunci següent:  
«En acta autoritzada pel notari de València, Simeón Ribelles Durá, el dia 23 de març de 2007, número de protocol 404, la societat Grupo Valenciano de Gestión Inmobiliaria, SL, com a promotor d'una iniciativa de programa d'actuació aïllada, denominat Carrer Sagunt, a València, al carrer de Sagunt, que afecta el propi carrer de Duato, les finques que constituïxen els números 7, 9, 10 i 12 del carrer de Duato i la finca número 51 del carrer de Sagunt, ha protocol·litzat els documents a què fa referència l'article 134.1 i 2 de la Llei 16/2005, de 30 de desembre, Urbanística Valenciana, per a la informació pública.  
El notari autoritzant, Simeón Ribelles Durá, té el seu despatx notarial a València, plaça d'Alfons el Magnànim, número 3, planta 2a, porta 2 (DP 4600). L'horari de la notaria és de dilluns a dijous, des de les 09.00 a les 14.00 hores, i des de les 16.00 a les 19.00 hores, i el divendres des de les 09.00 a les 14.00 hores.  
S'advertix expressament del dret de presentar al·legacions, en el termini d'un mes comptador des de la publicació de l'anunci en el Diari Oficial de la Comunitat Valenciana, indistintament a la notaria ressenyada, on es troben dipositats i protocol·litzats els documents, o a l'Ajuntament de València, on s'ha dipositat una còpia dels documents incorporats a l'acta notarial [número de registre d'entrada (es consignarà el número d'entrada que se li done, d'acord amb l'apartat 4 d'esta acta)]. En el supòsit de presentació d'al·legacions a l'Ajuntament, este haurà de remetre immediatament les al·legacions presentades a la seu de la notaria, per a incorporar-les a les actuacions i en siga sabedor el concursant.  
L'acta notarial haurà de deixar constància fefaent de totes les al·legacions presentades.  
El termini per a la presentació d'altres alternatives tècniques serà d'un mes. Finalitzat este mes, s'obrirà un termini d'informació pública de 15 dies.  
El termini per a la presentació de proposicions juridicoeconòmiques, a qualsevol de les alternatives tècniques presentades, serà de 10 dies comptadors des de la finalització dels terminis anteriorment indicats».  
València, 3 de maig de 2007.- El notari: Simeón Ribelles Durá.